《镇远楼四首 其一》
清代·袁州佐

高阁巃嵷俯大荒，雄开四极控诸羌。千峰雪映金城晓，万树春融紫塞霜。

海外共球方辐辏，云边旌旆正悠扬。相从胜日陈尊俎，惟有绸缪预彻桑。

作者简介：袁州佐（？—1671）字左之，山东济宁人，清朝官吏。顺治十二年进士，授陕西乾州知州。州佐在甘州久，言边境要害战守状，原委斠然。谓边地民稀，宜用开中法，分河东盐引三之一输粟河西资军食；又宜简练乡勇，拔置卒伍，不待召募，可坐收精锐。时诏简监司具才望者入为卿贰，州佐在选，会卒，未及用。